ไอแบงก์ปูทางร่วมทุน
ไอแบงก์เตรียมจ้างที่ปรึกษาแยกสินทรัพย์ปูทางรับต่างชาติร่วมทุน
22 พ.ค. 2558

ไอแบงก์เตรียมจ้างที่ปรึกษาแยกสินทรัพย์ปูทางรับต่างชาติร่วมทุน
นายมนต์ชัย รัตนเสถียร รักษาการกรรมการและกรรมการผู้จัดการธนาคารอิสลามแห่งประเทศไทย (ไอแบงก์) เปิดเผยว่า ธนาคารเตรียมว่าจ้างบริษัทที่ปรึกษาดำเนินการแยกสินทรัพย์ดีและสินทรัพย์เสียออกจากกัน (Good Bank-Bad Bank) ตามความเห็นชอบของคณะกรรมการนโยบายและกำกับดูแลรัฐวิสาหกิจ (ซูเปอร์บอร์ด) โดยอยู่ระหว่างรอให้ซูเปอร์บอร์ดจำกัดความกู๊ดแบงก์และแบดแบงก์ก่อนก็จะดำเนินการได้ทันที คาดว่าจะเห็นความชัดเจนได้ใน 6 เดือน 
ทั้งนี้ การว่าจ้างบริษัทที่ปรึกษามาดำเนินการแยกกู๊ดแบงก์และแบดแบงก์ เพื่อเตรียมการรองรับการเข้ามาของพันธมิตรหลายราย ที่แสดงความสนใจเข้าร่วมทุนทั้งจากประเทศแถบตะวันออกกลาง เอเชีย และในอาเซียนเอง
ปัจจุบันธนาคารมีหนี้ที่ไม่ก่อให้เกิดรายได้ (เอ็นพีแอล) 5.7 หมื่นล้านบาท หรือกว่า 50% ของสินเชื่อคงค้าง 1.1 แสนล้านบาท ถือว่าแนวโน้มดีขึ้น เพราะได้รับความร่วมมือจากลูกหนี้ในการชำระหนี้ และคาดว่าสิ้นปีนี้เอ็นพีแอลจะลดลง  หมื่นล้านบาท ได้ตามเป้า